Diari Oficial de la Generalitat Valenciana


Sumari del DOGV 8076, del 04-07-2017 (2017/5759)

RESOLUCIÓ de 20 de juny de 2017, del director general de Centres i Personal Docent, per la qual, en execució provisional de la sentència dictada pel Jutjat Contenciós Administratiu número 5 de València, s'inclou un aspirant en la llista de persones aspirants seleccionades en el procediment selectiu d'accés al cos de catedràtics d'Ensenyament Secundari, convocat per l'Ordre de 22 de desembre de 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8076

Data del DOGV
:   04-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5759


Data del document
:   20-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 20 de juny de 2017, del director general de Centres i Personal Docent, per la qual, en execució provisional de la sentència dictada pel Jutjat Contenciós Administratiu número 5 de València, s'inclou un aspirant en la llista de persones aspirants seleccionades en el procediment selectiu d'accés al cos de catedràtics d'Ensenyament Secundari, convocat per l'Ordre de 22 de desembre de 2009. [2017/5759]  
Per l'Ordre de 22 de desembre de 2009 de la Conselleria d'Educació (DOGV núm. 6175, de 30.12.2009), es va convocar el procediment selectiu d'accés als cossos de catedràtics d'Ensenyament Secundari i catedràtics d'escoles oficials d'idiomes. El 22 de juliol de 2014 es va publicar la llista de persones aspirants seleccionades, en què figurava Francisco Javier Vila Barber pel cos de catedràtics d'Ensenyament Secundari, en l'especialitat de Tecnologia. Per la Resolució de 27 de novembre de 2014 del director general de Centres i Personal Docent, es va acordar la no-procedència del seu nomenament com a funcionari de carrera de l'esmentat cos i especialitat per no haver acreditar el requisit exigit en la base 2.1.c de la convocatòria, per la qual cosa es van anul·lar totes les seues actuacions en aquest procediment.  
El Sr. Vila Barber va interposar un recurs davant del Jutjat Contenciós Administratiu número 5 de València, que va dictar la Sentència número 493/2016, de data 29 de setembre de 2016, corresponent al procediment abreviat número 549/2014, el veredicte de la qual és del tenor literal següent:  
  
«Estime el recurs contenciós administratiu interposat per Francisco Javier Vila Barber, contra la Resolució de 27 de novembre de 2014, del director general de Centres i Personal Docent, per la qual es resol la improcedència del nomenament de la persona que recorre com a funcionari de carrera del cos de catedràtics d'Ensenyament Secundari, resolució que anul·lem por no ser aquesta conforme a dret, i declare el seu dret a ser nomenat funcionari del cos de catedràtics d'Educació Secundària en l'especialitat de Tecnologia, atés que ha superat el corresponent concurs i compleix el requisit previst en la base 2.1 c) de l'Ordre de 22 de desembre de 2009, i ordene a l'Administració que porte a cap totes les actuacions necessàries per a efectuar l'esmentat nomenament, amb condemna en costes a la part demandada.»  
Per la interlocutòria del mateix Jutjat de 24 de febrer de 2017, dictada en la peça separada d'execució provisional número 4/2017, es va disposar el compliment d'aquesta sentència, amb l'advertència de despatxar l'execució forçosa i adoptar multes coercitives, motiu pel qual va ser novament requerida aquesta Administració a través de la Resolució de 12 d'abril de 2017.  
  
En virtut d'allò que s'ha exposat, resolc:  
  
Primer  
Incloure Francisco Javier Vila Barber en la llista de persones aspirants que han superat el procediment selectiu convocat per l'Ordre de 22 de desembre de 2009, per a l'accés al cos de catedràtics d'Ensenyament Secundari, en l'especialitat de Tecnologia, amb una puntuació global de 6,2000 punts.  
  
Segon  
Modificar la Resolució de 20 de març de 2017, de la Direcció General de Centres i Personal Docent (DOGV núm. 8008, de 27.03.2017), per la qual es declaren seleccionades les persones aspirants que figuren en el seu annex i s'aprova l'expedient del procediment selectiu convocat per l'Ordre de 22 de desembre de 2009, en els mateixos termes previstos per la Resolució de 24 de febrer de 2015 de la Direcció General de Centres i Personal Docent (DOCV núm. 7480, de 06.03.2015), en el sentit d'incloure-hi Francisco Javier Vila Barber.   
  
Contra aquesta resolució, les parts legitimades podran promoure un incident d'execució de sentència davant del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 20 de juny de 2017.- El director general de Centres i Personal Docent: José Joaquín Carrión Candel.